Lisbet Dæhlin
Store norske leksikon,Kunst og estetikk,Glass og keramikk,Glass og keramikk – utøvere
Lisbet Dæhlin var en dansk-norsk keramiker. Hun er mest kjent for vaser og kanner i blåglasert keramikk.
Dæhlin hadde sin utdannelse fra Kunsthåndverksskolen i København i 1942–1945. Senere arbeidet hun ved flere keramikkverksteder i Danmark, Frankrike og Norge før hun endelig etablerte eget verksted.Hennes tidligste arbeider ble gjerne utført i uglasert keramikk. Senere ble en matt, blå glasur nærmest å oppfatte som hennes signatur. Hun mottok Jacob-prisen i 1998. Les mer i Store norske leksikon Lisbet Dæhlin i Norsk biografisk leksikon Lisbet Dæhlin i Norsk kunstnerleksikon Litteratur Gaustad, Randi og Gunnar Danbolt (1990). Samtidskeramikk: Norsk keramikk fra 1940 til i dag, Dreyer Forlag Mannila, Leena (2005). God form i Norge: Jacob-prisens vinnere 2005-1957, Norsk Form/Messel Forlag